ЕВРОПЕЙСКА КОМИСИЯ Брюксел, 11.2.2016 COM(2016) 64 final ПРИЛОЖЕНИЕ към предложение за Решение на Съвета за сключване на Споразумението за икономическо партньорство (СИП) между държавите партньори от Източноафриканската общност (ИАО), от една страна, и Европейския съюз и неговите държави членки, от друга страна



ПРОТОКОЛИ 1 И 2 ПРОТОКОЛ 1 ОТНОСНО ОПРЕДЕЛЕНИЕ НА ПОНЯТИЕТО „ПРОДУКТИ С ПРОИЗХОД“ И МЕТОДИТЕ НА АДМИНИСТРАТИВНО СЪТРУДНИЧЕСТВО Съдържание ДЯЛ I: Общи разпоредби ЧЛЕН 1. Определения ДЯЛ II: Определение на понятието „продукти с произход“ ЧЛЕНОВЕ 2. Общи изисквания 3. Обработка или преработка на материали, чийто внос в ЕС е освободен от мита за най-облагодетелствана нация и от квоти 4. Кумулация в държавите партньори от ИАО 5. Кумулация в ЕС 6. Кумулация с други държави, които се ползват от безмитен и безквотен достъп до пазара на ЕС 7. Изцяло получени продукти 8. Достатъчно обработени или преработени продукти 9. Операции, представляващи недостатъчна обработка или преработка 10. Единица за оценка 11. Принадлежности, резервни части и инструменти 12. Koмплекти 13. Неутрални елементи ДЯЛ III: Териториални изисквания ЧЛЕНОВЕ 14. Принцип на териториалност 15. Забрана за промяна 16. Изложения ДЯЛ IV: Доказателство за произход ЧЛЕНОВЕ 17. Общи изисквания 18. Процедура по издаване на сертификат за движение EUR 1 19. Сертификати за движение EUR 1, издадени впоследствие 20. Издаване на дубликат на сертификат за движение EUR 1 21. Издаване на сертификати за движение EUR 1 въз основа на предварително издадено или изготвено доказателство за произход 22. Условия за изготвяне на декларация за произход 23. Одобрен износител 24. Валидност на доказателството за произход 25. Представяне на доказателството за произход 26. Внос, осъществяван чрез поредица от доставки 27. Освобождаване от изискването за представяне на доказателство за произход 28. Информационна процедура за целите на кумулацията 29. Подкрепящи документи 30. Съхранение на доказателствата за произход и на подкрепящите документи 31. Несъответствия и технически грешки 32. Суми, изразени в евро ДЯЛ V: Договорености за административно сътрудничество ЧЛЕНОВЕ 33. Административни условия, на които трябва да отговарят продуктите, за да могат да се ползват от разпоредбите на настоящото споразумение 34. Съобщаване на информация на митническите органи 35. Методи на административно сътрудничество 36. Проверка на доказателството за произход 37. Проверка на декларациите на доставчика 38. Уреждане на спорове 39. Санкции 40. Дерогации

ДЯЛ VI: Сеута и Мелила ЧЛЕН 41. Специални условия ДЯЛ VII: Заключителни разпоредби ЧЛЕНОВЕ 42. Преразглеждане и прилагане на правилата за произход 43. Изменение на протокола 44. Приложения 45. Прилагане на протокола ПРИЛОЖЕНИЯ ПРИЛОЖЕНИЕ I КЪМ ПРОТОКОЛ 1: УВОДНИ БЕЛЕЖКИ КЪМ СПИСЪКА В ПРИЛОЖЕНИЕ II ПРИЛОЖЕНИЕ II КЪМ ПРОТОКОЛ 1: СПИСЪК НА ВИДОВЕТЕ ОБРАБОТКА ИЛИ ПРЕРАБОТКА, КОИТО СЕ ИЗИСКВА ДА БЪДАТ ИЗВЪРШЕНИ ВЪРХУ МАТЕРИАЛИ БЕЗ ПРОИЗХОД, ЗА ДА МОЖЕ ПРОИЗВЕДЕНИЯТ ПРОДУКТ ДА ПРИДОБИЕ СТАТУТ НА ПРОДУКТ С ПРОИЗХОД ПРИЛОЖЕНИЕ III КЪМ ПРОТОКОЛ 1: ФОРМУЛЯР НА СЕРТИФИКАТ ЗА ДВИЖЕНИЕ ПРИЛОЖЕНИЕ IV КЪМ ПРОТОКОЛ 1: ДЕКЛАРАЦИЯ ЗА ПРОИЗХОД ПРИЛОЖЕНИЕ VA КЪМ ПРОТОКОЛ 1: ДЕКЛАРАЦИЯ НА ДОСТАВЧИК ОТНОСНО ПРОДУКТИ, КОИТО ИМАТ ПРЕФЕРЕНЦИАЛЕН ПРОИЗХОД ПРИЛОЖЕНИЕ VБ КЪМ ПРОТОКОЛ 1: ДЕКЛАРАЦИЯ НА ДОСТАВЧИК ОТНОСНО ПРОДУКТИ, КОИТО НЯМАТ ПРЕФЕРЕНЦИАЛЕН ПРОИЗХОД ПРИЛОЖЕНИЕ VВ КЪМ ПРОТОКОЛ 1: ДЪЛГОСРОЧНА ДЕКЛАРАЦИЯ НА ДОСТАВЧИК ОТНОСНО ПРОДУКТИ, КОИТО ИМАТ ПРЕФЕРЕНЦИАЛЕН ПРОИЗХОД, КОЯТО ТРЯБВА ДА СЕ ИЗПОЛЗВА ИЗКЛЮЧИТЕЛНО ЗА КУМУЛАЦИЯТА, ПРЕДВИДЕНА В ЧЛЕН 28, ПАРАГРАФ 6 ПРИЛОЖЕНИЕ VГ КЪМ ПРОТОКОЛ 1: ДЪЛГОСРОЧНА ДЕКЛАРАЦИЯ НА ДОСТАВЧИК ОТНОСНО ПРОДУКТИ, КОИТО НЯМАТ ПРЕФЕРЕНЦИАЛЕН ПРОИЗХОД, КОЯТО ТРЯБВА ДА СЕ ИЗПОЛЗВА ИЗКЛЮЧИТЕЛНО ЗА КУМУЛАЦИЯТА, ПРЕДВИДЕНА В ЧЛЕН 28, ПАРАГРАФ 6 ПРИЛОЖЕНИЕ VI КЪМ ПРОТОКОЛ 1: ИНФОРМАЦИОНЕН СЕРТИФИКАТ ПРИЛОЖЕНИЕ VII КЪМ ПРОТОКОЛ 1: ФОРМУЛЯР НА ЗАЯВЛЕНИЕ ЗА ДЕРОГАЦИЯ ПРИЛОЖЕНИЕ VIII КЪМ ПРОТОКОЛ 1: ОТВЪДМОРСКИ СТРАНИ И ТЕРИТОРИИ ПРИЛОЖЕНИЕ IX КЪМ ПРОТОКОЛ 1: ПРОДУКТИ, ПО ОТНОШЕНИЕ НА КОИТО РАЗПОРЕДБИТЕ НА ЧЛЕН 4 ОТНОСНО КУМУЛАЦИЯТА СЕ ПРИЛАГАТ СЛЕД 1 ОКТОМВРИ 2015 Г. ПРИЛОЖЕНИЕ X КЪМ ПРОТОКОЛ 1: ОБРАЗЕЦ ОТНОСНО АДМИНИСТРАТИВНОТО СЪТРУДНИЧЕСТВО СЪВМЕСТНА ДЕКЛАРАЦИЯ ОТНОСНО КНЯЖЕСТВО АНДОРА СЪВМЕСТНА ДЕКЛАРАЦИЯ ОТНОСНО РЕПУБЛИКА САН МАРИНО ДЯЛ I ОБЩИ РАЗПОРЕДБИ ЧЛЕН 1 Определения За целите на настоящия протокол: а)„АКТБ“ означава държавите от Африка, Карибите и Тихоокеанския басейн; б)„глави“ и „позиции“ означава главите и четирицифрените позиции, използвани в номенклатурата, съставляваща Хармонизираната система за описание и кодиране на стоките, наричана в настоящия протокол „Хармонизираната система“ или „ХС“; в)„класиран“ се отнася до класирането на продукт или материал в определена позиция; г)„ЕС“ означава Европейския съюз; д)„пратка“ означава продукти, които са изпратени едновременно от един износител до един получател или са обхванати от един-единствен транспортен документ, обхващащ техния превоз от износителя до получателя, или, при липса на такъв документ, от една-единствена фактура;

е)„митническа стойност“ означава стойността, определена в съответствие със Споразумението от 1994 г. за прилагане на член VII от Общото споразумението за митата и търговията (Споразумение на СТО за митническо остойностяване); ж)„цена франко завода“ означава цената „ex works“ (франко завода), платена за продукта на производителя в ЕС или в държава партньор от ИАО, в чието предприятие е извършена последната обработка или преработка, при условие че цената включва стойността на всички използвани материали и всички други свързани с производството на продукта разходи, намалена с всички вътрешни данъци, които са или могат да бъдат възстановени, когато полученият продукт бъде изнесен. Когато действително платената цена не отразява всички разходи, свързани с производството на продукта, които действително са възникнали в държавата бенефициер, цената франко завода представлява сборът от всички тези разходи, намален с всички вътрешни данъци, които са възстановени или могат да бъдат възстановени, когато полученият продукт бъде изнесен. За целите на предходните параграфи, когато последната обработка или преработка е била възложена за подизпълнение на производител, терминът „производител“ се отнася за предприятието, което е наело подизпълнителя; з)„износител“ означава всяко физическо или юридическо лице, което изнася стоки към територията на държава партньор от ИАО или на Европейския съюз и което е в състояние да докаже произхода на стоките, независимо от това дали то е производителят и дали то самото осъществява формалностите по износа; и)„стоки“ означава както материали, така и продукти; й)„производство“ означава всякакъв вид обработка или преработка, включително сглобяване или специфични операции; к)„материал“ означава всяка съставка, суровина, компонент или част и т.н., използвани при производството на продукта; л)„материали без произход“ означава материали, които не отговарят на условията за притежаване на статут на материали с произход съгласно настоящия протокол; м)„продукт“ означава продуктът, който се произвежда, дори ако целта на производството му е последващо използване в друга производствена операция; н)„производител“ включва, наред с другото, предприятия в областта на минното дело, производството или селското стопанство или всеки отделен производител или занаятчия; о)„стойност на материалите“ означава митническата стойност в момента на вноса на използваните материали без произход или, ако това не е известно и не може да бъде определено, първата проверима цена, заплатена за материалите в Европейския съюз или в държавите партньори от ИАО; п)за „добавена стойност“ се приема цената франко завода на завършен продукт, намалена с митническата стойност на всички материали, внесени от трети държави, или, когато митническата стойност на внесения материал не е известна или не може да бъде определена, приоритет има първата проверима цена, заплатена за материалите в Европейския съюз или в една от държавите партньори от ИАО; р)понятието „територии“ включва териториалните води; с)„ОСТ“ означава отвъдморските страни и територии, така както те са определени в приложение VIII; т)„конвенционални мита“ означава тарифното третиране „най-облагодетелствана нация“, прилагано по отношение на стоки, внесени от трети държави; от тези конвенционални мита са изключени автономните мерки за суспендиране на митата и тарифните квоти на СТО; у)„декларация за произход“ е изявление, направено от износителя върху фактура, известие за доставка или всякакъв друг търговски документ, който описва съответните продукти достатъчно подробно, за да могат те да бъдат идентифицирани; текстът на декларацията за произход е представен в приложение IV; ф)„други държави от АКТБ“ означава всички държави от АКТБ (Африка, Карибите и Тихоокеанския басейн), с изключение на държавите партньори от ИАО; х)„настоящото споразумение“ означава Споразумението за икономическо партньорство между Европейския съюз и неговите държави членки, от една страна, и държавите партньори от ИАО, от друга страна. ДЯЛ II

ОПРЕДЕЛЕНИЕ НА ПОНЯТИЕТО „ПРОДУКТИ С ПРОИЗХОД“ ЧЛЕН 2 Общи изисквания 1.За целите на настоящото споразумение следните продукти се считат за продукти с произход от Европейския съюз: а)продукти, изцяло получени в ЕС по смисъла на член 7 от настоящия протокол; б)продукти, получени в ЕС, включващи материали, които не са изцяло получени там, при условие че тези материали са претърпели достатъчна обработка или преработка в ЕС по смисъла на член 8. 2.За целите на настоящото споразумение следните продукти се считат за продукти с произход от държава партньор от ИАО: а)продукти, изцяло получени в държава партньор от ИАО, по смисъла на член 7 от настоящия протокол; б)продукти, получени в държава партньор от ИАО, включващи материали, които не са изцяло получени там, при условие че тези материали са претърпели достатъчна обработка или преработка в тази държава партньор от ИАО, по смисъла на член 8. ЧЛЕН 3 Обработка или преработка на материали, чийто внос в Европейския съюз е освободен от мита за най-облагодетелствана нация и от квоти 1.Без да се засягат разпоредбите на член 2, параграф 2, материалите без произход, които при внос в ЕС са освободени от мита в приложение на конвенционалните мита в рамките на статута на най-облагодетелствана нация, в съответствие с неговата Обща митническа тарифа, се считат за материали с произход от държава от ИАО, когато са вложени в продукт, получен там. Не е необходимо тези материали да са претърпели достатъчна обработка или преработка, при условие че те са претърпели обработка или преработка, която надхвърля посочената в член 9, параграф 1. 2.Сертификатите за движение EUR 1 (в клетка/поле 7) или декларациите за произход, издадени в приложение на параграф 1, съдържат следния текст: „Application of Article 3.1 of Protocol 1 of the EU-EAC EPA“. 3.ЕС всяка година уведомява Специалния комитет по митниците и улесняването на търговията, посочен в член 29 от настоящото споразумение и наричан по-долу „Комитета“, за списъка на материалите, по отношение на които се прилагат разпоредбите на настоящия член. 4.Кумулацията, предвидена в настоящия член, не се прилага за материалите: а)към които при вноса им в ЕС се прилагат антидъмпингови или изравнителни мита, когато те са с произход от държавата, към която се прилагат тези антидъмпингови или изравнителни мита; б)класирани в подпозиции от Хармонизираната система, които включват и други 8-цифрови тарифни линии, които не са освободени от мита посредством прилагане на конвенционалните ставки на митата за най-облагодетелствана нация в съответствие с Общата митническа тарифа. ЧЛЕН 4 Кумулация в държавите партньори от ИАО 1.Без да се засягат разпоредбите на член 2, параграф 2, продуктите се считат за продукти с произход от държава партньор от ИАО, ако са произведени там и включват материали с произход от ЕС, материали с произход от друга държава от АКТБ, по отношение на които при внос в ЕС има право да се прилага безмитен и безквотен режим, или материали с произход от ОСТ или от други държави партньори от ИАО, при условие че извършената в посочената държава партньор от ИАО обработка или преработка надхвърля операциите, посочени в член 9, параграф 1. Не е необходимо тези материали да са претърпели достатъчна обработка или преработка.

2.Когато обработката или преработката, извършена в държавите партньори от ИАО, не надхвърля операциите, посочени в член 9, параграф 1, полученият продукт се счита за продукт с произход от посочените държави партньори от ИАО единствено когато добавената там стойност е по-голяма от стойността на използваните материали с произход от която и да е от другите държави или територии. Ако случаят не е такъв, полученият продукт се счита за продукт с произход от държавата или територията, в която вложените материали с произход, използвани при производството на крайния продукт, са с най-голяма стойност. Произходът на материалите с произход от друга държава от АКТБ и от ОСТ се определя в съответствие с правилата за произход, които са приложими в рамките на преференциалните договорености между ЕС и тези държави и територии, и в съответствие с разпоредбите на член 28. 3.За материалите, определени в параграф 1, и независимо от разпоредбите на член 2, параграф 2, буква б), обработките или преработките, извършени в ЕС, в другите държави партньори от ИАО, в другите държави от АКТБ или в ОСТ, се считат за извършени в държава партньор от ИАО, когато произведените продукти се подлагат на последваща обработка или преработка в посочената държава партньор от ИАО. Когато обработката или преработката, извършена в държава от ИАО, не надхвърля операциите, посочени в член 9, параграф 1, полученият продукт се счита за продукт с произход от посочената държава от ИАО единствено когато добавената там стойност е по-голяма от стойността на използваните материали от която и да е от другите държави или територии. Ако случаят не е такъв, полученият продукт се счита за продукт с произход от държавата или територията, в която вложените материали, използвани при производството, са с най-голяма стойност. Произходът на крайния продукт се определя в съответствие с правилата за произход от настоящия протокол и с разпоредбите на член 28. 4.ЕС уведомява Специалния комитет по митниците и улесняването на търговията, създаден съгласно член 29 от настоящото споразумение, за списъка на материалите, по отношение на които не се прилага кумулацията, предвидена в параграфи 1 и 3. След уведомяването всяка от страните публикува списъка в съответствие с нейните вътрешни процедури. 5.За целите на прилагането на кумулацията между държавите партньори от ИАО, другите държави по СИП и ОСТ, както е предвидено в другите СИП и в Решението за ОСТ, ЕС и държавите партньори от ИАО, които доставят материалите, оказват административно сътрудничество на другите държави или територии, посочени в настоящия член, в съответствие с условията, изложени в дял V от настоящия протокол. 6.Кумулацията, предвидена в настоящия член, може да се прилага единствено при условие, че всички държави и територии, участващи в придобиването на статут на стоки с произход, са сключили споразумение помежду си, като са използвали образеца в приложение X, което гарантира правилното прилагане на настоящия член и включва позоваване на използването на подходящи доказателства за произход: i)да спазват и да гарантират спазването на разпоредбите на настоящия член; ii)да оказват необходимото административно сътрудничество за гарантиране на правилното прилагане на настоящия член и на неговите разпоредби относно кумулацията както по отношение на ЕС, така и помежду си; iii)Комисията на ЕС се уведомява за споразуменията от секретариата на държавите по СИП от ИАО или от друг компетентен орган, представляващ държавите или териториите, подписали споразумението. 7.Кумулацията, предвидена в настоящия член, не се прилага към изброените в приложение IX продукти. Без да се засягат разпоредбите на настоящия параграф кумулацията, предвидена в настоящия член, може да се прилага едва след 1 октомври 2015 г. за продуктите, изброени в приложение IX, когато материалите, използвани при производството на тези продукти, са с произход, или обработката или преработката е извършена в друга държава от АКТБ. 8.Кумулацията, предвидена в настоящия член, не се прилага за материалите: а)от позиции 1604 и 1605 от Хармонизираната система, които са с произход от държавите от Тихоокеанския басейн, сключили СИП, чрез прилагане на член 6, параграф 6 от протокол II към Временното споразумение за партньорство между Европейската общност, от една страна, и държавите от Тихоокеанския басейн, от друга страна; б)от позиции 1604 и 1605 от Хармонизираната система, които са с произход от държавите от Тихоокеанския басейн, сключили СИП, чрез прилагане на всяка бъдеща разпоредба на Всеобхватно споразумение за икономическо партньорство между ЕС и държавите от Тихоокеанския басейн. ЧЛЕН 5 Кумулация в Европейския съюз 1.Без да се засягат разпоредбите на член 2, параграф 1, продуктите се считат за продукти с произход от ЕС, ако са произведени там и включват материали с произход от държава партньор от ИАО, от другите държави от АКТБ, с които ЕС прилага споразумение за икономическо партньорство, или от ОСТ, при условие че извършената в Европейския съюз обработка или преработка надхвърля операциите, посочени в член 9, параграф 1. Не е необходимо тези материали да са претърпели достатъчна обработка или преработка. Когато обработката или преработката, извършена в Европейския съюз, не надхвърля операциите, посочени в член 9, параграф 1, произведеният продукт се счита за продукт с произход от ЕС единствено когато добавената там стойност е по-голяма от стойността на използваните материали с произход от която и да е от другите държави или територии, посочени в параграф 1. Ако случаят не е такъв, полученият продукт се счита за продукт с произход от държавата или територията, в която вложените материали с произход, използвани при производството в ЕС, са с най-голяма стойност. Произходът на материалите с произход от другите държави от АКТБ, с които ЕС прилага споразумение за икономическо партньорство, или от ОСТ, се определя в съответствие с правилата за произход, които са приложими в рамките на преференциалните договорености между ЕС и тези държави и територии, и в съответствие с разпоредбите на член 28.

2.Без да се засягат разпоредбите на член 2, параграф 1, буква б), обработката или преработката, извършена в държава партньор от ИАО, в другите държави от АКТБ, с които ЕС прилага споразумение за икономическо партньорство, или в ОСТ, се счита за извършена в ЕС, когато получените там продукти са претърпели последваща обработка или преработка. 3.Когато обработката или преработката, извършена в ЕС, не надхвърля операциите, посочени в член 9, параграф 1, полученият продукт се счита за продукт с произход от ЕС единствено когато добавената там стойност е по-голяма от стойността на използваните материали от която и да е от другите държави или територии. Ако случаят не е такъв, полученият продукт се счита за продукт с произход от държавата или територията, в която вложените материали, използвани при производството, са с най-голяма стойност. 4.Произходът на крайния продукт се определя в съответствие с правилата за произход от настоящия протокол и с разпоредбите на член 28. Кумулацията, предвидена в настоящия член, може да се прилага единствено при условие че: а)всички държави и територии, участващи в придобиването на статут на стоки с произход, и държавата по местоназначение са сключили договореност или споразумение за административно сътрудничество, която(което) гарантира правилното прилагане на настоящия член и включва позоваване на използването на подходящи доказателства за произход; б)ЕС предоставя на държавите партньори от ИАО, чрез секретариата на ИАО, подробна информация за споразуменията за административно сътрудничество, сключени с другите държави или територии, посочени в настоящия член. Европейската комисия публикува в Официален вестник на Европейския съюз (Серия С), а държавите партньори от ИАО публикуват в съответствие с техните вътрешни процедури датата, от която предвидената в настоящия член кумулация може да се прилага по отношение на изброените в настоящия член държави или територии, които са изпълнили необходимите изисквания. 5.Кумулацията, предвидена в настоящия член, не се прилага за материалите: а)от позиции 1604 и 1605 от Хармонизираната система, които са с произход от държавите от Тихоокеанския басейн, сключили СИП, чрез прилагане на член 6, параграф 6 от протокол II към Временното споразумение за партньорство между Европейската общност, от една страна, и държавите от Тихоокеанския басейн, от друга страна; б)от позиции 1604 и 1605 от Хармонизираната система, които са с произход от държавите от Тихоокеанския басейн, чрез прилагане на всяка бъдеща разпоредба на Всеобхватно споразумение за икономическо партньорство между ЕС и държавите от АКТБ от Тихоокеанския басейн. ЧЛЕН 6 Кумулация с други държави, които се ползват от безмитен и безквотен достъп до пазара на ЕС 1.Без да се засягат разпоредбите на член 2, параграф 2, материалите с произход от държави и територии: а)които се ползват от „специалния режим за най-слаборазвитите държави“ в рамките на общата система за преференции; б)които се ползват от безмитен и безквотен достъп до пазара на ЕС съгласно общите разпоредби на общата система за преференции; се считат за материали с произход от държава партньор от ИАО, когато са вложени в продукт, получен там. Не е необходимо тези материали да са претърпели достатъчна обработка или преработка, при условие че те са претърпели обработка или преработка, която надхвърля посочената в член 9, параграф 1. Продукт, в който са вложени тези материали, в случай че той включва и материали без произход, трябва да претърпи достатъчна обработка или преработка в съответствие с разпоредбите на член 8, за да бъде считан за продукт с произход от държава партньор от ИАО. 1.1Произходът на материалите от съответните държави или територии се определя в съответствие с правилата за произход, които са приложими в рамките на преференциалните договорености между ЕС и тези държави и територии, и в съответствие с разпоредбите на член 28. 1.2Кумулацията, предвидена в настоящия параграф, не се прилага за: а)материали, към които при вноса им в ЕС се прилагат антидъмпингови или изравнителни мита, когато те са с произход от държавата, към която се прилагат тези антидъмпингови или изравнителни мита; б)материали, класирани в тарифни подпозиции от Хармонизираната система, включващи и други 8-цифрови тарифни линии, които не са освободени от мита посредством прилагане на договореностите от параграф 1; в)продукти от риба тон, класирани в глава 3 от ХС, митата за които са суспендирани в съответствие с общия режим от общата система за преференции на ЕС;

г)продукти, тарифните преференции за които са премахнати в резултат от изравняване (постепенно намаляване на помощта), временно прекратяване или прилагане на защитни клаузи в съответствие с общия режим от общата система за преференции на ЕС. 2.По искане на държава партньор от ИАО, без да се засягат разпоредбите на член 2 и при условие че са спазени условията на параграфи 2.1, 2.2 и 5, материалите с произход от държави и територии, които се ползват от споразумения или договорености, при които се предвижда безмитен и безквотен достъп до пазара на Европейския съюз, се считат за материали с произход от държава партньор от ИАО. Искането се подава от държавата партньор от ИАО до ЕС, който удовлетворява искането в съответствие с вътрешните си процедури. Кумулацията остава в сила докато горепосочените условия са изпълнени. Не е необходимо тези материали да са претърпели достатъчна обработка или преработка, при условие че те са претърпели обработка или преработка, която надхвърля посочената в член 9, параграф 1. 2.1Произходът на материалите от съответните държави или територии се определя в съответствие с правилата за произход, които са приложими в рамките на преференциалните споразумения или договорености между ЕС и тези държави и територии, и в съответствие с разпоредбите на член 28. 2.2Кумулацията, предвидена в настоящия параграф, не се прилага за материалите: а)попадащи в обхвата на глави 1 — 24 от Хармонизираната система и в списъка с продукти от приложение 1, параграф 1, подточка ii) от Споразумението за селското стопанство, включено в Общото споразумение за митата и търговията (ГАТТ) от 1994 г.; б)към които при вноса им в ЕС се прилагат антидъмпингови или изравнителни мита, когато те са с произход от държавата, към която се прилагат тези антидъмпингови или изравнителни мита; в)класирани в тарифни подпозиции от Хармонизираната система, включващи и други 8-цифрови тарифни линии, които не са освободени от мита посредством прилагане на споразуменията или договореностите, посочени в параграф 2; г)спрямо които по силата на сключено споразумение за свободна търговия между ЕС и трета държава се прилагат средства за търговска защита и защитни мерки или всяка друга мярка, с която на тези продукти се отказва предоставянето на безмитен и безквотен достъп до пазара на ЕС. 3.ЕС всяка година уведомява Комитета за списъка с материалите и държавите, по отношение на които се прилагат параграфи 1 и 2. Държавите партньори от ИАО уведомяват всяко тримесечие Европейската комисия за материалите, по отношение на които е била приложена кумулация съгласно параграфи 1 и 2. 4.Сертификатите за движение EUR 1 или декларациите за произход, издадени в приложение на параграф 1 и 2, съдържат следния текст (в клетка/поле 7): „Application of Article 6.1 or 6.2 of Protocol 1 to the EU-EAC EPA“. 5.Кумулацията, предвидена в параграфи 1 и 2 от настоящия член, може да се прилага единствено при условие че: а)всички държави и територии, участващи в придобиването на статут на стоки с произход, са сключили договореност или споразумение за административно сътрудничество помежду си, като са използвали образеца в приложение X, което гарантира правилното прилагане на настоящия член и включва позоваване на използването на подходящи доказателства за произход; б)държавата партньор или държавите партньори от ИАО предоставя(т) на ЕС, чрез Европейската комисия, подробна информация за договореностите или споразуменията за административно сътрудничество, сключени с другите държави или територии, посочени в настоящия член. Европейската комисия публикува в Официален вестник на Европейския съюз (Серия С) датата, от която предвидената в настоящия член кумулация може да се прилага по отношение на изброените в настоящия член държави и територии, които са изпълнили необходимите изисквания. ЧЛЕН 7 Изцяло получени продукти 1.Следните продукти се считат за изцяло получени в държава партньор от ИАО или в ЕС: а)минерални продукти, извлечени от тяхната почва или от тяхното морско дъно; б)растения и растителни продукти, отгледани, прибрани или събрани там; в)живи животни, родени и отгледани там;

г)продукти от живи животни, отгледани там; д)продукти от заклани животни, родени и отгледани там; е)i)продукти, получени чрез лов или риболов, извършен там; ii)продукти от аквакултури, включително морски култури, когато рибата е родена и отгледана там; ж)продукти от морски риболов и други продукти, извлечени от морето извън териториалните води на държавите партньори от ИАО или на ЕС от техните плавателни съдове; з)продукти, произведени на борда на техните кораби-фабрики изключително от продуктите, посочени в буква е); и)събрани там употребявани изделия, при условие че тези стоки са годни единствено за извличане на суровините; й) отпадъци и скрап, които са резултат от производствени операции, извършвани там; к)продукти, извлечени от морската почва или подпочвените пластове извън техните териториални води, при условие че те притежават изключителни права за обработване на тези почвени или подпочвени пластове; л)стоки, произведени там изключително от продуктите, посочени в букви а) — й). 2.Понятията „техни плавателни съдове“ и „техни кораби-фабрики“ в параграф 1, букви ж) и з) се прилагат само по отношение на плавателни съдове и кораби-фабрики: а)които са регистрирани в държава — членка на ЕС, в държава партньор от ИАО или в ОСТ; б)които плават под флага на държава — членка на ЕС, на държава партньор от ИАО или на ОСТ; в)които отговарят на едно от следните условия: i)най-малко 50 % от тях са собственост на граждани на държава — членка на ЕС, на държава партньор от ИАО или на ОСТ; или ii)те са собственост на дружества, –чието седалище и основно място на стопанска дейност се намира в държава — членка на ЕС, в държава партньор от ИАО или в ОСТ; и –най-малко 50 % от тях са собственост на държава — членка на ЕС, на държава партньор от ИАО или на ОСТ, на публичноправни субекти или на граждани на тази държава. 3.Независимо от разпоредбите на параграф 2 ЕС признава, по искане на държава партньор от ИАО, че плавателните съдове, които са взети под наем или на лизинг от държавата партньор от ИАО, се третират като „нейни плавателни съдове“ за извършване на риболовни дейности при следните условия:

а)те плават под флага на държавата партньор от ИАО; и б)държавата партньор от ИАО е предложила на ЕС възможност за договаряне на споразумение в областта на рибарството и ЕС не е приел това предложение; и в)най-малко 50 % от екипажа, включително капитана и ръководния състав, са граждани на държави, страни по споразумението, или на ОСТ; и г)рибата е разтоварена и преработена в държавата партньор от ИАО; и д)дейностите, предприети съгласно настоящия параграф, са свързани с излишък, установен посредством научно становище, предоставено в рамките на Комисията по рибата тон в Индийския океан (IOTC) от съответните международни, регионални или национални органи; и е)договорът за наем или лизинг е приет от Комитета като предоставящ адекватни възможности за развитие на капацитета на държавата партньор от ИАО за извършване на риболов за нейна собствена сметка, и по-специално като възлагащ на държавата партньор от ИАО отговорността за морското и търговското управление на плавателните съдове, предоставени на нейно разположение за значителен период от време. 4.Всяко от условията на параграф 2 може да бъде изпълнено в ЕС, в различни държави партньори от ИАО, в ОСТ или в държави, участващи в други СИП, доколкото участващите държави се възползват от кумулацията в съответствие с членове 4 и 5. В този случай се счита, че продуктите са с произход от държавата, под чийто флаг плава плавателният съд или корабът-фабрика в съответствие с параграф 2, буква б). Посочените условия се прилагат единствено по отношение на ОСТ и държавите, участващи в други СИП, при условие че са изпълнени разпоредбите на член 4, параграф 3. ЧЛЕН 8 Достатъчно обработени или преработени продукти 1.За целите на член 2 продукти, които не са изцяло получени, се считат за достатъчно обработени или преработени, когато са изпълнени условията, предвидени в приложение II. 2.Условията, посочени в параграф 1 по-горе, указват за всички продукти, обхванати от настоящото споразумение, обработката или преработката, която трябва да бъде извършена върху използваните при производството материали без произход, и се прилагат само по отношение на тези материали. От това съответно следва, че ако продукт, който е придобил статут на продукт с произход посредством изпълняването на предвидените в приложение II условия, се използва за производството на друг продукт, условията, приложими по отношение на продукта, в който той е вложен, не се прилагат по отношение на него и не се вземат предвид материалите без произход, които може да са били използвани при неговото производство. 3.Независимо от разпоредбите на параграфи 1 и 2, материалите без произход, които съгласно предвидените в приложение II условия не следва да се използват при производството на определен продукт, въпреки това могат да се използват, при условие че тяхната обща стойност или нетно тегло, установени за продукта, не надвишават: а)15 % от теглото на продукта за продукти, попадащи в обхвата на глава 2 и на глави 4 — 24 от Хармонизираната система, различни от преработените продукти от риболов от глава 16; б)15 % от цената на продукта франко завода за други продукти, с изключение на продуктите, попадащи в обхвата на глави 50 — 63 от Хармонизираната система, за които се прилагат толерансите, посочени в бележки 6 и 7 от част I от приложение II. 4.При прилагането на параграф 3 не може да се надвишават процентите за максимално съдържание на материали без произход, посочени в правилата, определени в списъка в приложение II. 5.Параграфи 3 и 4 не се прилагат за продукти, които са изцяло получени по смисъла на член 7. Без да се засягат разпоредбите на член 9 и член 10, параграф 1 обаче, толерансът, предвиден в посочените параграфи, въпреки това се прилага за сбора от всички материали, които са използвани при производството на даден продукт и за които съгласно определеното правило за този продукт в списъка от приложение II се изисква да са изцяло получени. ЧЛЕН 9 Недостатъчна обработка или преработка 1.Без да се засягат разпоредбите на параграф 2, следните операции се считат за недостатъчна обработка или преработка за придобиване на статут на продукти с произход, независимо от това дали са изпълнени изискванията на член 8:

а)операции по съхранение, гарантиращи запазването на продуктите в добро състояние по време на транспортиране и складиране; б)разделяне и събиране на пакети; в)измиване, почистване; отстраняване на прах, окисни, маслени, бояджийски или други покрития; г)гладене с ютия или гладачна преса на текстилни изделия; д)прости операции по боядисване и полиране; е)лющене, частично или цялостно бланширане на ориз, полиране и гланциране на житни растения и ориз; ж)операции по оцветяване и ароматизиране на захар или оформянето ѝ на бучки; частично или цялостно смилане на кристална захар; з)белене, премахване на костилките и черупките на плодове, ядки и зеленчуци; и)подостряне, просто смилане или просто нарязване; й)пресяване, отделяне, сортиране, класиране, категоризиране, съчетаване; (включително съставянето на комплекти от изделия); к)просто поставяне в бутилки, метални кутии, флакони, торби, каси, кутии, прикрепване за подложки или плочи и всякакви други прости операции по опаковане; л)поставяне или отпечатване на маркировки, етикети, емблеми и други подобни отличителни знаци върху продукти или техните опаковки; м)просто смесване на продукти, дори и от различни видове; смесване на захар с какъвто и да било материал; н) просто добавяне на вода или разреждане или дехидратиране или денатуриране на продукти; о)просто сглобяване на части от изделия за получаване на завършено изделие или разглобяване на продукти на части; п)комбинация от две или повече операции, посочени в букви а) — н). р)клане на животни. 2.Всички операции, извършени в Европейския съюз или в държавите партньори от ИАО върху даден продукт, се преценяват заедно, когато се определя дали претърпяната от продукта обработка или преработка трябва да се счита за недостатъчна по смисъла на параграф 1. ЧЛЕН 10 Единица за оценка

1.Единицата за оценка за целите на прилагането на разпоредбите на настоящия протокол е конкретният продукт, който се счита за основна единица при определяне на класирането, като се използва номенклатурата на Хармонизираната система. Следователно: а)когато един продукт, съставен от група или сбор от изделия, е класиран съгласно изискванията на Хармонизираната система в една-единствена позиция, цялата съвкупност съставлява единицата за оценка; б)когато една пратка се състои от определен брой идентични продукти, класирани в една и съща позиция от Хармонизираната система, всеки продукт трябва да се разглежда отделно при прилагането на разпоредбите на настоящия протокол. 2.Когато съгласно Общо правило 5 относно тълкуването на Хармонизираната система опаковката е включена заедно с продукта за целите на класирането, тя се включва и за целите на определянето на произхода. ЧЛЕН 11 Принадлежности, резервни части и инструменти Принадлежностите, резервните части и инструментите, които представляват част от нормалната окомплектовка на оборудване, машина, апарат или превозно средство, заедно с които се доставят, като са включени в тяхната цена или не се фактурират отделно, се считат за едно цяло с въпросното оборудване, машина, апарат или превозно средство. ЧЛЕН 12 Koмплекти Комплектите съгласно определението в Общо правило 3 относно тълкуването на Хармонизираната система се считат за комплекти с произход, когато всички съставящи ги продукти са с произход. Въпреки това когато един комплект е съставен от продукти с произход и от такива без произход, комплектът като цяло се счита за комплект с произход, при условие че стойността на продуктите без произход не надхвърля 15 % от цената на комплекта франко завода. ЧЛЕН 13 Неутрални елементи За да се определи дали един продукт е с произход, не е необходимо да се определя произходът на следните елементи, които могат да бъдат използвани за неговото производство: а)енергия и гориво; б)инсталации и оборудване; в)машини и инструменти; г)стоки, които не влизат и не са предназначени да влязат в крайния състав на продукта. ДЯЛ III ТЕРИТОРИАЛНИ ИЗИСКВАНИЯ ЧЛЕН 14

Принцип на териториалност 1.С изключение на предвиденото в членове 3, 4, 5 и 6, условията за придобиването на статут на продукт с произход, предвидени в дял II, трябва да бъдат изпълнени без прекъсване в държавите партньори от ИАО или в ЕС. 2.С изключение на предвиденото в членове 3, 4, 5 и 6, когато стоки с произход, изнесени от държава партньор от ИАО или от ЕС към друга държава, бъдат върнати, те трябва да се разглеждат като стоки без произход, освен ако не бъде доказано по удовлетворителен за митническите органи начин, че: а)върнатите стоки са същите като изнесените стоки; и б)те не са претърпели каквито и да било операции, освен необходимите за съхраняването им в добро състояние, докато са били в тази държава или докато са били изнесени. ЧЛЕН 15 Забрана за промяна 1.Продуктите, декларирани за потребление в една от страните, трябва да бъдат същите като изнесените от другата страна, в която се счита, че е техният произход. Те не трябва да бъдат променяни или трансформирани по какъвто и да било начин, нито подложени на операции, различни от операциите, предназначени да ги съхранят в добро състояние, или различни от добавяне или поставяне на маркировки, етикети, пломби или каквато и да е документация, с цел да се осигури съответствие със специфичните национални изисквания на страната вносител, преди да бъдат декларирани за потребление в тази страна. 2.Продуктите или пратките могат да бъдат съхранявани, при условие че остават под митнически надзор в държавата(ите) на транзитно преминаване. 3.Без да се засягат разпоредбите на дял IV, разделянето на пратки се допуска, когато се извършва от износителя или на негова отговорност, при условие че те остават под митнически надзор в държавата(ите) на разделяне. 4.Изискванията по параграфи 1 — 3 се считат за изпълнени, освен ако митническите органи имат основание да смятат противното. В такива случаи митническите органи могат да поискат от декларатора да представи доказателство за изпълнение на изискванията, което може да бъде дадено под всякаква форма, включително чрез транспортни документи, издадени въз основа на сключен договор, като например товарителници, или фактическо или конкретно доказателство, основаващо се на маркировката или номерирането на пакетите, или всяко доказателство, свързано със самите стоки. ЧЛЕН 16 Изложения 1.Продукти с произход, изпратени за участие в изложение в държава или територия, различна от посочените в членове 4, 5 и 6, с които се прилага кумулация, и продадени след изложението с цел внос в ЕС или в държава партньор от ИАО, се ползват при внос от разпоредбите на настоящото споразумение, при условие че бъде доказано по удовлетворителен за митническите органи начин, че: а)даден износител е изпратил тези продукти от държава партньор от ИАО или от ЕС в държавата, в която се провежда изложението, и ги е изложил там; б)продуктите са били продадени или прехвърлени по друг начин от този износител на лице в държава партньор от ИАО или в ЕС; в)продуктите са били изпратени по време на изложението или непосредствено след него в състоянието, в което са били изпратени за участие в изложението; и г)след изпращането им за участие в изложението продуктите не са били използвани за друга цел, освен за показване на изложението. 2.Трябва да се издаде или изготви доказателство за произход в съответствие с разпоредбите на дял IV, което да се предостави на митническите органи на държавата вносител по обичайния начин. В него трябва да са посочени наименованието и адресът на изложението. При необходимост могат да бъдат поискани допълнителни документални доказателства за условията, при които продуктите са били изложени. 3.Параграф 1 се прилага по отношение на всяко търговско, промишлено, селскостопанско или занаятчийско изложение, панаир или подобно обществено изложение, което не е организирано за частни цели в магазини или търговски помещения с оглед продажбата на чуждестранни продукти и по време на което продуктите остават под митнически контрол.

ДЯЛ IV ДОКАЗАТЕЛСТВО ЗА ПРОИЗХОД ЧЛЕН 17 Общи изисквания 1.При внос в EC на продукти с произход от държава партньор от ИАО и при внос в държава партньор от ИАО на продукти с произход от ЕС същите се ползват от разпоредбите на настоящото споразумение при представяне на един от следните документи: а)сертификат за движение EUR 1, чийто образец фигурира в приложение III; или б)в случаите, посочени в член 22, параграф 1, декларация, наричана по-долу „декларация за произход“, направена от износителя върху фактура, известие за доставка или всякакъв друг търговски документ, който описва съответните продукти достатъчно подробно, за да могат те да бъдат идентифицирани. Текстът на декларацията за произход е представен в приложение IV. 2.При извършване на уведомление в Комитета от страна на ЕС до държавите партньори от ИАО, при внос в държава партньор от ИАО на продукти с произход от ЕС същите се ползват от преференциалното тарифно третиране, предвидено в настоящото споразумение, при представяне на декларация за произход, изготвена както е предвидено в член 22 от износител, регистриран съгласно съответното законодателство на ЕС. В това уведомление може да се посочи, че параграф 2, букви а) и б) спират да се прилагат по отношение на ЕС. 3.Независимо от разпоредбите на параграф 1, в посочените в член 27 случаи продуктите с произход по смисъла на настоящия протокол се ползват от настоящото споразумение, без да е необходимо да се представя някой от документите, посочени по-горе. 4.За целите на прилагането на разпоредбите на настоящия дял износителите се стремят да използват език, който е общ за държавите партньори от ИАО и за ЕС. ЧЛЕН 18 Процедура по издаване на сертификат за движение EUR 1 1.Сертификат за движение EUR 1 се издава от митническите органи на държавата износител въз основа на заявление, отправено в писмена форма от износителя или, на негова отговорност, от упълномощен от него представител. 2.За тази цел износителят или упълномощеният от него представител попълват сертификата за движение EUR 1 и формуляра на заявлението, чиито образци фигурират в приложение III. Тези формуляри се попълват в съответствие с разпоредбите на настоящия протокол. Ако те са попълнени на ръка, това се прави с мастило и с печатни букви. Описанието на продуктите трябва да е направено в клетката, предназначена за тази цел, без да се оставят празни редове. Когато клетката не е изцяло запълнена, трябва да се постави хоризонтална черта под последния ред на описанието, като празното пространство трябва да се зачертае. 3.Износителят, който подава заявление за издаване на сертификат за движение EUR 1, трябва да бъде готов да представи по всяко време, при поискване от страна на митническите органи на държавата износител, където се издава сертификатът за движение EUR 1, всички подходящи документи, които доказват, че съответните продукти притежават статут на продукти с произход, както и че са изпълнени другите изисквания на настоящия протокол. 4.Сертификат за движение EUR 1 се издава от митническите органи на държава — членка на ЕС, или на държава партньор от ИАО, ако съответните продукти могат да се считат за продукти с произход от ЕС или от държава партньор от ИАО, или от някоя от другите държави или територии, посочени в членове 4 или 5, и ако изпълняват другите изисквания на настоящия протокол. 5.Митническите органи, издаващи сертификата, предприемат всички необходими мерки, за да проверят дали продуктите имат статут на продукти с произход и дали са изпълнени другите изисквания на настоящия протокол. За тази цел те имат право да изискват всякакви доказателства и да извършват всякакви проверки на счетоводните документи на износителя или всякакви други проверки, които сметнат за необходими. Митническите органи, издаващи сертификата, също така се уверяват, че посочените в параграф 2 формуляри са надлежно попълнени. По-специално те проверяват дали полето, предвидено за описанието на продуктите, е попълнено по начин, изключващ всяка възможност за неправомерни добавки. 6.Датата на издаване на сертификата за движение EUR 1 се посочва в клетка 11 от сертификата. 7.Сертификатът за движение EUR 1 се издава от митническите органи и се предоставя на износителя веднага щом действителният износ бъде осъществен или гарантиран. ЧЛЕН 19

Сертификати за движение EUR 1, издадени впоследствие 1.Независимо от разпоредбите на член 18, параграф 7, сертификат за движение EUR 1 може по изключение да бъде издаден след износа на продуктите, за които се отнася, ако: а)той не е бил издаден към момента на износа поради грешки или неволни пропуски или поради наличие на особени обстоятелства; или б)бъде доказано по удовлетворителен за митническите органи начин, че е бил издаден сертификат за движение EUR 1, но същият не е бил приет при вноса по технически причини. 2.За целите на прилагането на параграф 1 износителят трябва да посочи в своето заявление мястото и датата на износа на продуктите, за които се отнася сертификатът за движение EUR 1, и да изложи причините за своето искане. 3.Митническите органи могат да издадат сертификат за движение EUR 1 впоследствие, но само след като се уверят, че предоставената информация в заявлението на износителя отговаря на информацията в съответното досие. 4.Сертификатите за движение EUR 1, издадени впоследствие, трябва да съдържат следния израз на английски език: „ISSUED RETROSPECTIVELY“. 5.Изразът, посочен в параграф 4, се вписва в клетка „Забележки“ на сертификата за движение EUR 1. ЧЛЕН 20 Издаване на дубликат на сертификат за движение EUR 1 1.В случай на кражба, загуба или унищожаване на сертификат за движение EUR 1 износителят може да поиска от митническите органи, които са го издали, дубликат, изготвен въз основа на документите за износ, с които те разполагат. 2.Издаденият по този начин дубликат трябва да съдържа следната дума на английски език: „DUPLICATE“ 3.Изразът, посочен в параграф 2, се вписва в клетка „Забележки“ на дубликата на сертификата за движение EUR 1. 4.Дубликатът, на който трябва да бъде изписана датата на издаване на оригиналния сертификат за движение EUR 1, поражда действие, считано от тази дата. ЧЛЕН 21 Издаване на сертификати за движение EUR 1 въз основа на предварително издадено или изготвено доказателство за произход Когато продукти с произход са поставени под контрола на митническо учреждение в държава партньор от ИАО или в ЕС, е възможно оригиналното доказателство за произход да се замени с един или повече сертификати за движение EUR 1 с цел изпращане на всички или на някои от тези продукти на друго място в рамките на държавите партньори от ИАО или в рамките на ЕС. Заместващият(ите) сертификат(и) за движение EUR 1 се издава(т) от митническото учреждение, под чийто контрол са поставени продуктите, и се заверява(т) от митническия орган, под чийто контрол са поставени продуктите. ЧЛЕН 22

Условия за изготвяне на декларация за произход 1.Декларация за произход по член 17, параграф 1, буква б) може да бъде изготвена: а)от одобрен износител по смисъла на член 23, или б)от всеки износител за всяка пратка, която се състои от един или повече пакети, съдържащи продукти с произход, чиято обща стойност не надхвърля 6000 EUR. 2.Декларация за произход може да бъде изготвена, ако съответните продукти могат да се считат за продукти с произход от държава партньор от ИАО или от ЕС, или от някоя от другите държави или територии, посочени в членове 4 и 5, и ако изпълняват другите изисквания на настоящия протокол. 3.Износителят, изготвящ декларация за произход, трябва да бъде готов да представи по всяко време, по искане на митническите органи на държавата износител, всички подходящи документи, които доказват, че съответните продукти притежават статут на продукти с произход, както и че са изпълнени другите изисквания на настоящия протокол. 4.Декларация за произход се изготвя от износителя посредством напечатване на пишеща машина, полагане на печат или отпечатване върху фактурата, известието за доставка или върху друг търговски документ на текста на декларацията, който е посочен в приложение IV към настоящия протокол, чрез използване на една от езиковите версии, предвидени в посоченото приложение, и в съответствие с разпоредбите на националното законодателство на държавата износител. Ако декларацията се изготвя на ръка, тя трябва да е написана с мастило и с печатни букви. 5.На декларациите за произход се поставя собственоръчно оригиналният подпис на износителя. От одобрения по смисъла на член 23 износител обаче не се изисква да подписва тези декларации, ако той се задължи писмено пред митническите органи на държавата износител да поеме пълната отговорност за всяка декларация за произход, която го идентифицира, все едно че е подписана собственоръчно от него. 6.Декларация за произход може да бъде изготвена от износителя в момента на износа на продуктите, за които се отнася, или след износа, при условие че е представена в държавата вносител не по-късно от две години след вноса на продуктите, за които се отнася. ЧЛЕН 23 Одобрен износител 1.Митническите органи на държавата износител могат да разрешат на всеки износител, който извършва често транспортиране на продукти съгласно разпоредбите за търговско сътрудничество, предвидени в настоящото споразумение, да изготвя декларации за произход независимо от стойността на съответните продукти. Износител, който иска да получи такова разрешение, трябва да предостави по удовлетворителен за митническите органи начин всички гаранции, необходими за проверка на това дали продуктите притежават статут на продукти с произход, както и дали са изпълнени другите изисквания на настоящия протокол. 2.Митническите органи могат да обвържат предоставянето на статут на одобрен износител със спазването на всички условия, които сметнат за необходими. 3.Митническите органи определят на одобрения износител номер на митническото разрешение, който трябва да фигурира върху декларацията за произход. 4.Митническите органи упражняват надзор върху използването на разрешението от одобрения износител. 5.Митническите органи могат да оттеглят разрешението по всяко време. Те го оттеглят, когато одобреният износител вече не предоставя гаранциите по параграф 1, не отговаря на условията по параграф 2, или по друг начин използва неправилно разрешението. ЧЛЕН 24 Валидност на доказателството за произход 1.Доказателството за произход е със срок на валидност десет (10) месеца от датата на издаване в държавата износител и трябва да се представи в рамките на посочения срок на митническите органи на държавата вносител. 2.Доказателства за произход, които са представени на митническите органи на държавата вносител след крайната дата за представяне, посочена в параграф 1, могат да бъдат приети за целите на прилагане на преференциалното третиране, когато непредставянето на тези документи преди крайната дата се дължи на изключителни обстоятелства.

3.В други случаи на закъсняло представяне митническите органи на държавата вносител могат да приемат доказателствата за произход, когато продуктите са им били представени преди посочената крайна дата. ЧЛЕН 25 Представяне на доказателството за произход Доказателствата за произход се представят на митническите органи на държавата вносител в съответствие с приложимите в нея процедури. Посочените органи могат да изискват превод на определено доказателство за произход и могат също така да изискват декларацията за внос да бъде придружена от писмено изявление на вносителя, че продуктите отговарят на условията, изисквани за прилагане на настоящото споразумение. ЧЛЕН 26 Внос, осъществяван чрез поредица от доставки Когато по искане на вносителя и при условията, установени от митническите органи на държавата вносител, разглобени или несглобени продукти по смисъла на Общо правило 2 а) относно тълкуването на Хармонизираната система, попадащи в раздели XVI и XVII или в позиции 7308 и 9406 от Хармонизираната система, се внасят чрез поредица от доставки, на митническите органи се представя само едно доказателство за произход за тези продукти при вноса на първата доставка. ЧЛЕН 27 Освобождаване от изискването за представяне на доказателство за произход 1.Продукти, изпращани като малки пакети от частни лица за частни лица или представляващи част от личния багаж на пътници, се приемат за продукти с произход, без да се изисква представяне на доказателство за произход, при условие че тези продукти не са внесени с търговска цел и че са декларирани като отговарящи на изискванията на настоящия протокол, и когато няма съмнение относно достоверността на такава декларация. Когато продуктите са изпратени по пощата, тази декларация може да бъде направена върху митническата декларация СN22/СN23 или върху лист хартия, приложен към посочения документ. 2.Внос, който е инцидентен и се състои единствено от продукти за лична употреба на получателите или на пътниците или на техните семейства, не се счита за внос с търговска цел, ако от естеството и количеството на продуктите е видно, че те нямат търговско предназначение. 3.Освен това общата стойност на тези продукти не може да надхвърля 500 EUR в случаите на малки пакети или 1200 EUR в случаите на продукти, които са част от личния багаж на пътниците. ЧЛЕН 28 Информационна процедура за целите на кумулацията 1.Когато се прилагат член 4, параграф 1 и член 5, параграф 1, доказателството за притежаване на статут на продукти с произход по смисъла на настоящия протокол от материалите, доставени от държава партньор от ИАО, от ЕС, от друга държава от АКТБ или от отделна ОСТ, се представя чрез сертификат за движение EUR 1 или чрез декларацията от доставчика, чийто образец фигурира в приложение VА към настоящия протокол, представени от износителя в държавата, в ОСТ или в ЕС, откъдето са доставени материалите. 2.Когато се прилагат член 4, параграф 2 и член 5, параграф 2, доказателството за обработката или преработката, извършени в държава партньор от ИАО, в ЕС, в друга държава от АКТБ или в отделна ОСТ, се представя чрез декларацията на доставчика, чийто образец фигурира в приложение VБ към настоящия протокол, представена от износителя в държавата, в ОСТ или в ЕС, откъдето са доставени материалите. 3.Когато се прилага член 6, параграф 1, приложимите документални доказателства за произход се определят в съответствие с правилата, приложими по отношение на държавите по общата система за преференции, които са установени в Регламент (ЕИО) № 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността. 4.Когато се прилага член 6, параграф 2, приложимите документални доказателства за произход се определят в съответствие с правилата, установени в съответните договорености или споразумения. 5.Доставчикът изготвя отделна декларация за всяка пратка от стоки върху търговската фактура, отнасяща се до тази доставка, или като приложение към тази фактура, или върху известие за доставка или друг търговски документ, отнасящ се до тази доставка, който описва съответните материали достатъчно подробно, за да могат те да бъдат идентифицирани. 6.Независимо от разпоредбите на параграф 5 и когато се прилага член 4, когато даден доставчик от ИАО редовно доставя на определен клиент от държавите партньори от ИАО стоки, чийто статут по отношение на действащите правила за преференциалния произход се очаква да остане постоянен за значителни периоди от време, той може да представи една-единствена декларация, която да обхваща последващите доставки на тези стоки, наричана по-долу „дългосрочна декларация на доставчик“. Дългосрочна декларация на доставчик може да се издаде за срок не по-дълъг от една (1) година от датата на нейното издаване. Доставчикът уведомява незабавно купувача, когато дългосрочната декларация на доставчика вече не е валидна за доставяните стоки.

7.Когато се прилага параграф 6, доказателството за притежаване на статут на продукти с произход по смисъла на настоящия протокол от материалите, доставени от държава партньор от ИАО, се представя чрез дългосрочната декларация на доставчика, чийто образец фигурира в приложение VВ. Доказателството за обработката или преработката, извършени в държава партньор от ИАО, се представя чрез дългосрочната декларация на доставчика, чийто образец фигурира в приложение VГ. 8.Декларацията на доставчика или дългосрочната декларация на доставчика, както е посочено в параграф 6, може да бъде направена върху предварително отпечатан формуляр. 9.На декларациите на доставчика или на дългосрочната декларация на доставчика, както е посочено в параграф 6, се поставя собственоръчно оригиналният подпис на доставчика. Когато декларацията за произход и декларацията на доставчика обаче са изготвени посредством методи за електронна обработка на данни, не е необходимо декларацията на доставчика да е подписана собственоръчно, при условие че отговорното длъжностно лице в дружеството доставчик е идентифицирано по удовлетворителен за митническите органи начин в държавата, в която са изготвени декларациите на доставчика. Посочените митнически органи могат да определят условия за прилагането на настоящия параграф. 10.Декларациите на доставчика или дългосрочната декларация на доставчика, както е посочено в параграф 6, се представят на митническите органи в държавата износител, от които е поискано издаването на сертификата за движение EUR 1. 11.Доставчикът или извършващият дългосрочни доставки доставчик, който изготвя декларация, трябва да бъде готов да представи по всяко време, по искане на митническите органи на държавата, в която се изготвя декларацията, всички необходими документи, доказващи, че посочената в декларацията информация е вярна. ЧЛЕН 29 Подкрепящи документи Документите, посочени в член 18, параграф 3 и в член 22, параграф 3, които се използват с цел доказване, че продуктите, обхванати от сертификат за движение EUR 1 или от декларация за произход, могат да бъдат считани за продукти с произход от държава партньор от ИАО, от ЕС или от някоя от другите държави или територии, посочени в член 4, член 5 и в член 6, параграф 2, както и че изпълняват другите изисквания на настоящия протокол, могат да се състоят от, inter alia, следното: а)пряко доказателство за операциите, извършени от износителя или доставчика за получаване на съответните стоки, съдържащо се например в неговите счетоводни документи или във вътрешното му счетоводство; б)документи, с които се доказва притежаването от използваните материали на статут на материали с произход и които са издадени или изготвени в държава партньор от ИАО, в ЕС или в някоя от другите държави или територии, посочени в член 4, член 5 и член 6, параграф 2, когато тези документи се използват в съответствие с националното законодателство; в)документи, с които се доказва обработката или преработката на материалите в държава партньор от ИАО, в ЕС или в някоя от другите държави или територии, посочени в членове 4 и 5, и които са издадени или изготвени в държава партньор от ИАО, в ЕС или в някоя от другите държави или територии, посочени в членове 4 и 5, когато тези документи се използват в съответствие с националното законодателство; г)сертификати за движение EUR 1 или декларации за произход, доказващи притежаването от използваните материали на статут на материали с произход и издадени или изготвени в държава партньор от ИАО, в ЕС или в някоя от другите държави или територии, посочени в член 4, член 5 и член 6, параграф 2, и в съответствие с настоящия протокол. ЧЛЕН 30 Съхранение на доказателствата за произход и на подкрепящите документи 1.Износителят, който подава заявление за издаването на сертификат за движение EUR 1, съхранява документите, посочени в член 18, параграф 3, за срок от пет (5) години в държавите партньори от ИАО и за срок от най-малко три (3) години в ЕС. 2.Износителят, който изготвя декларация за произход, съхранява най-малко три (3) години копие от тази декларация за произход, както и документите, посочени в член 22, параграф 3. 3.Доставчикът, който изготвя декларация на доставчика, съхранява копия от декларацията и от фактурата, от известията за доставка или от друг търговски документ, към които е прикрепена тази декларация, както и документите, посочени в член 29, за срок от пет (5) години в държавите партньори от ИАО и за срок от най-малко три (3) години в ЕС. 4.Митническите органи на държавата износител, които издават сертификат за движение EUR 1, съхраняват заявлението, посочено в член 18, параграф 2, за срок от пет (5) години в държавите партньори от ИАО и за срок от най-малко три (3) години в ЕС. 5.Митническите органи на държавата вносител съхраняват сертификатите за движение EUR 1 и декларациите за произход, които са им представени, за срок от пет (5) години в държавите партньори от ИАО и за срок от най-малко три (3) години в ЕС. ЧЛЕН 31

Несъответствия и технически грешки 1.Откриването на несъществени несъответствия между данните, посочени в доказателството за произход, и тези, посочени в документите, предоставени на митническото учреждение с цел осъществяване на формалностите по вноса на продуктите, не прави ipso facto доказателството за произход нищожно, ако надлежно бъде установено, че този документ съответства на представените продукти. 2.Очевидните технически грешки, като например печатни грешки в доказателство за произход, не следва да бъдат причина този документ да бъде отхвърлен, ако тези грешки не са такива, че да предизвикват съмнения относно верността на изявленията, направени в този документ. ЧЛЕН 32 Суми, изразени в евро, за стоките, посочени в член 22, параграф 1, буква б) и в член 27, параграф 3 1.За целите на прилагането на разпоредбите на член 22, параграф 1, буква б) и на член 27, параграф 3 в случаите, в които продуктите са фактурирани във валута, различна от евро, сумите в националните валути на държава партньор от ИАО, на държавите — членки на Европейския съюз и на другите държави или територии, посочени в членове 3, 4, 5 и 6, равностойни на сумите, изразени в евро, се определят ежегодно съгласно параграфи 2 — 4. Фиксираните обменни курсове не са приложими за данъчни цели. 2.Дадена пратка може да се ползва от разпоредбите на член 22, параграф 1, буква б) или на член 27, параграф 3, като за основа се използва валутата, в която е съставена фактурата, съгласно сумата, определена от съответната държава. 3.Сумите, които следва да се използват в която и да е национална валута, представляват равностойността в тази валута на сумите, изразени в евро към първия работен ден на месец октомври. Тези суми се съобщават на Европейската комисия до 15 октомври и важат от 1 януари на следващата година. Европейската комисия уведомява всички съответни държави за съответните суми. 4.Дадена държава може да закръглява нагоре или надолу сумата, получена от конвертирането в националната ѝ валута на сума, изразена в евро. Закръглената сума не може да се различава с повече от 5 % от сумата, получена в резултат на конвертирането. Дадена държава може да запази непроменена равностойността в своята национална валута на сума, изразена в евро, ако по време на годишното адаптиране, предвидено в параграф 3, конвертирането на тази сума, преди всякакво закръгляване, води до увеличаване с по-малко от 15 % на равностойността в националната валута. Равностойността в национална валута може да остане непроменена, ако конвертирането би довело до намаляване на размера на тази равностойност. 5.Сумите, изразени в евро, се преразглеждат от Комитета по искане на ЕС или на държавите партньори от ИАО. При извършване на това преразглеждане Комитетът преценява целесъобразността от запазване на последиците от съответните ограничения в реално изражение. За тази цел той може да реши да промени сумите, изразени в евро. ДЯЛ V АДМИНИСТРАТИВНО СЪТРУДНИЧЕСТВО ЧЛЕН 33 Административни условия, на които трябва да отговарят продуктите, за да могат да се ползват от разпоредбите на настоящото споразумение 1.Продуктите, които по смисъла на настоящия протокол са с произход от държавите партньори от ИАО или от ЕС, се ползват към момента на представянето на митническата декларация за внос от произтичащите от настоящото споразумение преференции единствено при условие че тези продукти са били изнесени на датата или след датата, на която държавата износител е изпълнила предвидените в параграф 2 разпоредби. 2.Страните се ангажират да въведат: а)съответните мерки на национално и регионално равнище, необходими за прилагане и спазване на правилата и процедурите, установени в настоящия протокол, включително, когато е целесъобразно, мерките, необходими за прилагането на членове 4, 5 и 6; б)административните структури и системи, необходими за подходящо управление и контрол на произхода на продуктите и за изпълнението на останалите предвидени в настоящия протокол условия. 3.Страните съобщават информацията, посочена в член 34 от настоящия протокол. ЧЛЕН 34

Съобщаване на информация на митническите органи 1.Държавите партньори от ИАО и държавите — членки на Европейския съюз, си предоставят взаимно, чрез секретариата на ИАО и Европейската комисия, адресите на митническите органи, които отговарят за издаването и проверката на сертификатите за движение EUR 1 и на декларациите за произход или на декларациите на доставчика, както и образци от отпечатъците на печатите, използвани от техните митнически учреждения за издаване на тези сертификати. Сертификатите за движение EUR 1 и декларациите за произход или декларациите на доставчика се приемат за целите на прилагането на преференциалното третиране от датата, на която информацията бъде получена от секретариата на ИАО и от Европейската комисия. 2.Държавите партньори от ИАО и държавите — членки на Европейския съюз се информират взаимно и незабавно за всички настъпили промени в информацията, посочена в параграф 1. 3.Посочените в параграф 1 органи действат под ръководството на правителството на съответната държава. Органите, отговарящи за контрола и проверките, са част от държавните органи на съответната държава. ЧЛЕН 35 Методи на административно сътрудничество 1.С цел да гарантират правилното прилагане на настоящия протокол, ЕС, държавите партньори от ИАО и другите държави и територии, посочени в членове 4, 5 и 6, си оказват взаимопомощ посредством компетентните митнически администрации при проверките на истинността на сертификатите за движение EUR 1, на декларациите за произход или на декларациите на доставчика и на верността на информацията, представена в тези документи. 2.Органите, с които се извършва консултирането, предоставят съответната информация относно условията, при които продуктът е произведен, като посочват по-специално условията, при които са спазени правилата за произход в различните държави партньори от ИАО, в ЕС и в съответните други държави и територии, посочени в членове 4, 5 и 6. ЧЛЕН 36 Проверка на доказателствата за произход 1.Последващите проверки на доказателствата за произход се извършват въз основа на анализ на риска и на принципа на случайния подбор или когато митническите органи на държавата вносител имат основателни съмнения относно истинността на такива документи, притежаването на статут на продукти с произход от въпросните продукти или изпълнението на другите изисквания на настоящия протокол. 2.За целите на прилагането на разпоредбите на параграф 1 митническите органи на държавата вносител връщат сертификата за движение EUR 1 и фактурата, ако същата е била представена, декларацията за произход или копие от тези документи на митническите органи на държавата износител, като при необходимост посочват причините за искането за проверка. Всички получени документи и информация, от които може да се предположи, че предоставената информация в доказателството за произход е невярна, се изпращат в подкрепа на искането за проверка. 3.Проверката се извършва от митническите органи на държавата износител. За тази цел те имат право да изискват всякакви доказателства и да извършват всякакви проверки на счетоводните документи на износителя или на производителя или всякакви други проверки, които сметнат за необходими. 4.Ако митническите органи на държавата вносител решат временно да преустановят предоставянето на преференциално третиране на съответните продукти в очакване на получаването на резултатите от проверката, на вносителя се предлага вдигане на продуктите след предприемането на всички обезпечителни мерки, които бъдат сметнати за необходими. 5.Митническите органи, поискали проверката, се информират във възможно най-кратък срок за резултатите от нея. Тези резултати трябва да сочат ясно дали документите са истински и дали въпросните продукти могат да се считат за продукти с произход от държава партньор от ИАО, от ЕС или от някоя от другите държави и територии, посочени в членове 3, 4, 5 и 6, както и дали изпълняват другите изисквания на настоящия протокол. 6.Ако в случаите на обосновано съмнение не се получи отговор в рамките на десет (10) месеца от датата на искането за проверка или ако отговорът не съдържа информация, за да се определи истинността на въпросния документ или действителния произход на продуктите, митническите органи, поискали проверката, отказват предоставянето на преференции, освен при наличие на изключителни обстоятелства. 7.Страните се позовават на член 7 от Протокол II относно административната взаимопомощ по митнически въпроси във връзка със съвместни разследвания, свързани с доказателствата за произход. ЧЛЕН 37 Проверка на декларациите на доставчика

1.Проверка на декларациите на доставчика се извършва въз основа на анализ на риска и на принципа на случайния подбор, или когато митническите органи на държавата, в която са били взети предвид такива декларации при издаването на сертификат за движение EUR 1 или при изготвяне на декларация за произход, имат основателни съмнения относно истинността на документа или верността на предоставената в този документ информация. 2.Митническите органи, пред които е представена декларация на доставчик, могат да поискат от митническите органи на държавата, в която е изготвена декларацията, да издадат информационен сертификат, чийто образец фигурира в приложение VI към настоящия протокол. Като алтернатива сертифициращите органи, на които е представена декларация на доставчик, могат да поискат от износителя да им представи информационен сертификат, издаден от митническите органи на държавата, в която е изготвена декларацията. Копие от информационния сертификат се съхранява от учреждението, което го е издало, за срок от пет (5) години в случая на държавите партньори от ИАО и за срок от най-малко три (3) години в случая на ЕС. 3.Поискалите проверката митнически органи трябва да бъдат информирани в срок от десет (10) месеца за резултатите от нея. Резултатите трябва да сочат ясно дали информацията, предоставена в декларацията на доставчика, е вярна и да дават възможност на митническите органи да определят дали и до каква степен декларацията на доставчика може да се вземе предвид при издаването на сертификат за движение EUR 1 или при изготвянето на декларация за произход. 4.Проверката се извършва от митническите органи на държавата, в която е изготвена декларацията на доставчика. За тази цел те са оправомощени да изискват всякакви удостоверителни документи и да извършват всякакви проверки на счетоводните документи на доставчика или всякакъв друг контрол, който сметнат за необходим, с цел проверка на верността на декларацията на доставчика. 5.Всеки сертификат за движение EUR 1 или декларация за произход, издадени или изготвени въз основа на невярна декларация на доставчика, се считат за нищожни. ЧЛЕН 38 Уреждане на спорове Когато възникнат спорове във връзка с процедурите по проверка, посочени в членове 36 и 37, които не могат да бъдат решени между митническите органи, поискали проверката, и митническите органи, отговарящи за нейното извършване, или когато при тези спорове бъде повдигнат въпрос във връзка с тълкуването на настоящия протокол, те се отнасят до Комитета. Във всички случаи уреждането на спорове между вносителя и митническите органи на държавата вносител се извършва съгласно законодателството на посочената държава. ЧЛЕН 39 Санкции Налагат се санкции на всяко лице, което изготвя или става причина да бъде изготвен документ, съдържащ невярна информация за целите на получаването на преференциално третиране на продукти. ЧЛЕН 40 Дерогации 1.Дерогации от настоящия протокол могат да бъдат приемани от Комитета, когато развитието на съществуващите производства или създаването на нови производства в държавите партньори от ИАО оправдава това. Преди или едновременно с подаването на искането за дерогация до Комитета заинтересованата(ите) държава(и) партньор(и) от ИАО уведомява(т) ЕС за своето искане за дерогация, заедно с основанията за него в съответствие с параграф 2. ЕС удовлетворява всички искания на държавите партньори от ИАО, които са надлежно обосновани в съответствие с настоящия член и които не могат да причинят сериозна вреда на вече установена промишленост в ЕС. 2.За да подпомогне(ат) разглеждането от Комитета на искането за дерогация, държавата(ите) партньор(и) от ИАО, която(които) е(са) отправила(и) искането, предоставя(т) в подкрепа на искането си възможно най-пълна информация посредством формуляра, посочен в приложение VII към настоящия протокол, обхващаща по-специално следните точки: а)описание на завършения продукт;

б)естество и количество на материалите с произход от трета държава; в)естество и количество на материалите с произход от държавите партньори от ИАО или от държавите или териториите, посочени в членове 4 и 5, или на материалите, които са били преработени в тях; г)методи на производство; д)добавена стойност; е)брой на работниците и служителите в съответното предприятие; ж)очакван обем на износа за ЕС; з)други възможни източници на доставка на суровини; и)основания за исканото времетраене с оглед на усилията за откриване на нови източници на доставка; й)други бележки. Същите правила се прилагат и за всяко искане за удължаване на срока. Комитетът може да изменя формуляра. 3.При разглеждането на исканията за дерогация по-специално се взема предвид: а)равнището на развитие или географското разположение на заинтересованата държава(и) партньор(и) от ИАО; б)случаите, в които прилагането на съществуващите правила за произход би засегнало чувствително способността на съществуваща промишленост в държава партньор от ИАО да продължи износа си за ЕС, като се посочат по-специално случаите, в които това може да доведе до преустановяване на нейната дейност; в)специфичните случаи, в които може ясно да се докаже, че правилата за произход могат да възпрепятстват влагането на значителни инвестиции в дадена промишленост, и в които дерогация, която благоприятства осъществяването на инвестиционната програма, би позволила поетапното изпълнение на тези правила. 4.При всеки отделен случай се извършва проверка, за да се установи дали правилата относно кумулацията на произхода не предоставят решение на проблема. 5.При разглеждането на исканията се отделя особено внимание при всеки отделен случай на възможността да се предостави статут на продукти с произход на продукти, които включват в своя състав материали с произход от съседните развиващи се държави, от най-слаборазвитите държави или от развиващите се държави, с които една или повече от държавите партньори от ИАО имат специални отношения, при условие че може да се установи удовлетворително административно сътрудничество. 6.Без да се засягат разпоредбите на параграфи 1 — 5, дерогацията се предоставя, при условие че тя не причинява сериозна вреда на икономически отрасъл на ЕС или на една или повече държави членки. 7.Без да се засяга действието на параграфи 1 — 6 и в допълнение към тях, дерогации относно филета (наречени „карета“) от риба тон от позиция 1604, произведени от риба тон без произход от позиции 0302 или 0303, се предоставят в рамките на годишна квота от 5000 тона. Заявленията за такива дерогации се подават от държавите партньори от ИАО в съответствие с гореспоменатата квота до Комитета, който ги предоставя автоматично и ги въвежда в сила посредством решение. 8.Комитетът предприема необходимите стъпки, за да гарантира, че решението ще се вземе възможно най-бързо и във всеки случай не по-късно от седемдесет и пет (75) работни дни след получаване на искането от съпредседателя на Комитета от страна на ЕС. Ако ЕС не информира дадена държава партньор от ИАО за позицията си по искането в рамките на този срок, искането се счита за прието.

9.а)Срокът на валидност на дерогацията се определя от Комитета, като в общия случай той е пет (5) години. б)Решението за дерогация може да предвижда подновявания, без да е необходимо ново решение на Комитета, при условие че съответната държава партньор от ИАО представи три (3) месеца преди края на всеки срок доказателство, че все още не може да изпълни условията на настоящия протокол, от които е извършена дерогация. Ако се направи възражение по отношение на удължаването на срока, Комитетът го разглежда във възможно най-кратък срок и приема решение дали да удължи срока на действие на дерогацията. Комитетът действа в съответствие с изискванията на параграф 8. Предприемат се всички необходими мерки за избягване на прекъсвания в прилагането на дерогацията. в)В сроковете, посочени в букви a) и б), Комитетът може да преразгледа условията за прилагане на дерогацията, ако е настъпила съществена промяна във фактическата обстановка, мотивирала решението за нейното предоставяне. След приключване на това преразглеждане Комитетът може да реши да измени условията на своето решение по отношение на обхвата на дерогацията или на всяко друго установено преди това условие. ДЯЛ VI СЕУТА И МЕЛИЛА ЧЛЕН 41 Специални условия 1.Изразът „ЕС“, използван в настоящия протокол, не обхваща Сеута и Мелила. Изразът „продукти с произход от ЕС“ не обхваща продуктите с произход от Сеута и Мелила. 2.Разпоредбите на настоящия протокол се прилагат mutatis mutandis при определяне дали продуктите могат да се считат с произход от държава партньор от ИАО, когато се внасят в Сеута и Мелила. 3.Когато продукти, които са изцяло получени в Сеута, Мелила или в ЕС, се обработват и преработват в държава партньор от ИАО, те се считат за изцяло получени в държава партньор от ИАО. 4.Обработките или преработките, извършени в Сеута, Мелила или в ЕС, се считат за извършени в държава партньор от ИАО, когато материалите се подлагат на последваща обработка или преработка в държава партньор от ИАО. 5.За целите на прилагането на параграфи 3 и 4 недостатъчните операции, изброени в член 9 от настоящия протокол, не се считат за обработка или преработка. 6.Сеута и Мелила се считат за една територия. ДЯЛ VII ЗАКЛЮЧИТЕЛНИ РАЗПОРЕДБИ ЧЛЕН 42 Преразглеждане и прилагане на правилата за произход 1.В съответствие с членове 9 и 142 от настоящото споразумение, настоящият протокол, включително неговите приложения, се преразглежда на всеки пет (5) години след влизането в сила на настоящото споразумение или когато държавите партньори от ИАО или ЕС отправят искане за това, с оглед внасяне на необходимите изменения или неговото съответно адаптиране, по-специално като се има предвид принципът, че когато е възможно и със съгласието на двете страни, за всяко специфично за съответен продукт правило от приложение II се прилага същото правило за произход по отношение на износа от двете страни. При това преразглеждане страните вземат предвид също така нуждите от развитие на държавите партньори от ИАО, като развитието на технологиите, производствените процеси и всички други фактори. Взетите решения се изпълняват във възможно най-кратки срокове.

2.В съответствие с член 29 от настоящото споразумение Комитетът, inter alia: а)взема решения относно кумулацията съгласно условията, определени в член 6; б)взема решения относно дерогациите от настоящия протокол съгласно условията, определени в член 40; в)прави препоръки за изменения на настоящия протокол пред Съвета по СИП. ЧЛЕН 43 Изменение на протокола Съветът по СИП може да реши да измени разпоредбите на настоящия протокол. ЧЛЕН 44 Приложения Приложенията към настоящия протокол представляват неразделна част от него. ЧЛЕН 45 Прилагане на протокола ЕС и всяка от държавите партньори от ИАО предприемат необходимите мерки за прилагането на настоящия протокол. ПРИЛОЖЕНИЕ I Протокол 1 Уводни бележки към списъка в приложение II Бележка 1: В списъка се определят условията, на които трябва да отговарят всички продукти, за да се считат за достатъчно обработени или преработени по смисъла на член 8 от протокола. Бележка 2: 1.В първите две колони от списъка е описан полученият продукт. В първата колона е посочен номерът на позицията или номерът на главата от Хармонизираната система, а втората колона съдържа описанието на стоките, използвано в посочената система за тази позиция или глава. За всяко вписване в първите две колони е посочено правило в колони 3 или 4 и в 5 или 6. Когато в някои случаи вписаният номер в първата колона се предхожда от „ex“, това означава, че правилата в колони 3 или 4 и в 5 или 6 се прилагат само към частта от тази позиция, описана в колона 2.

2.Когато няколко номера на позиции са групирани заедно в колона 1 или е посочен номер на глава и поради това при описанието на продуктите в колона 2 е използвана по-обща формулировка, посочените в колони 3 или 4 и в 5 или 6 прилежащи правила се прилагат по отношение на всички продукти, които в рамките на Хармонизираната система са класирани в позиции на главата или в които и да било от позициите, групирани заедно в колона 1. 3.Когато в списъка съществуват различни правила, приложими към различни продукти от една и съща позиция, всяко тире съдържа описание на тази част от позицията, по отношение на която се прилагат прилежащите правила в колони 3 или 4 и в 5 или 6. 4.Когато за вписване в първите две колони е посочено правило както в колони 3 или 4, така и в 5 или 6, износителят може да избере алтернативно да приложи правилото, предвидено в колона 3 или в колона 4, или правилото, предвидено в колона 5 или в колона 6. Ако в колона 4 или 6 не е посочено правило за произход, трябва да се приложи правилото, предвидено в колона 3 или 5. Бележка 3: 1.Разпоредбите на член 8 от протокола, отнасящи се за продуктите, придобили статут на продукти с произход, които се използват при производството на други продукти, се прилагат независимо дали този статут е бил придобит в завода, където се използват тези продукти, или в друг завод в Европейския съюз или в държавите партньори от ИАО. Пример: Двигател от позиция № 8407, за който важи правилото, че стойността на материалите без произход, които могат да бъдат вложени в него, не може да надхвърля 40 % от цената франко завода, е произведен от „други легирани стомани, грубо оформени чрез изчукване или чрез коване“ от позиция № ex 7224. Ако тази заготовка е била изкована в ЕС от стоманен блок без произход, тя вече е придобила статут на продукт с произход по силата на правилото за позиция № ex 7224 в списъка. В този случай при изчисляването на стойността на двигателя заготовката може да бъде считана за продукт с произход, независимо дали тя е била произведена в същия завод или в друг завод в Европейския съюз. Следователно стойността на стоманения блок без произход не се взема предвид при сумиране на стойността на използваните материали без произход. 2.Правилото в списъка определя минималната изискуема степен на обработка или преработка, като извършването на обработка или преработка в по-голяма степен от изискуемата също води до придобиване на статут на продукт с произход; и обратното — извършването на обработка или преработка в по-малка степен не може да доведе до придобиване на статут на продукт с произход. Следователно ако дадено правило предвижда възможността за използване на материал без произход на определен етап от производството, използването на този материал на по-ранен етап от производството е позволено, а използването на този материал на по-късен етап от производството не е позволено. 3.Без да се нарушава предвиденото в бележка 3.2, когато дадено правило гласи, че могат да се използват „материали от всяка позиция“, могат да се използват и материали от същата позиция, в която е класиран продуктът, но при условие че се спазват всички специфични ограничения, които също могат да се съдържат в това правило. Въпреки това изразът „производство от материали от всяка позиция, включително от другите материали от позиция № …“ означава, че могат да се използват само материалите, класирани в същата позиция като продукта и с различно описание от това на продукта, дадено в колона 2 от списъка. 4.Когато правило в списъка гласи, че определен продукт може да бъде произведен от повече от един материал, това означава, че може да се използват един или повече материали. То не изисква да бъдат използвани всички материали. Пример: Правилото за тъкани от позиции № 5208 — 5212 предвижда, че могат да се използват естествени влакна и че измежду останалите материали могат да се използват и химически материали. Това не означава, че трябва да се използват и двата материала; възможно е да се използва единият или другият, или да се използват и двата заедно. 5.Когато правило в списъка гласи, че даден продукт трябва да бъде произведен от конкретен материал, това условие очевидно не ограничава използването на други материали, които поради естеството си не могат да изпълнят изискванията на правилото. (Вж. също бележка 6.3 по-долу по отношение на текстилните материали.) Пример: Правилото за приготвени храни от позиция № 1904, което изрично изключва използването на житни растения и на техните производни, не ограничава използването на минерални соли, химикали и други добавки, които не са продукти, получени от житни растения. Това правило обаче не се прилага за продуктите, които, независимо че не могат да бъдат произведени от конкретните материали, включени в списъка, могат да бъдат произведени от материал от същото естество на по-ранен етап от производството. Пример: В случай на облекло от ex глава 62, произведено от нетъкани материали, ако за този клас изделия е разрешено използването само на прежди без произход, не е възможно като изходен материал да се използват нетъкани платове — дори и нетъканите платове като правило да не могат да бъдат произведени от прежда. В такива случаи изходният материал, който следва да бъде използван, обикновено е на етапа от обработката, предшестващ преждата, а именно на етап влакно. 6.Когато в дадено правило в списъка са дадени две процентни стойности за максималната стойност на материалите без произход, които могат да бъдат използвани, тези процентни стойности не могат да бъдат сборувани. С други думи максималната стойност на всички използвани материали без произход никога не може да надхвърля най-високия от посочените проценти. Освен това отделните проценти не трябва да бъдат превишавани по отношение на конкретните материали, за които се прилагат.

Бележка 4: 1.Изразът „естествени влакна“, използван в списъка, се отнася за влакна, които не са изкуствени или синтетични. Той се отнася единствено до етапите преди преденето, като включва и отпадъците, и, освен ако не е предвидено друго, включва влакна, които са кардирани, пенирани или обработени по друг начин, но не изпредени. 2.Изразът „естествени влакна“ включва конски косми от позиция № 0503, естествена коприна от позиции № 5002 и 5003, както и влакната от вълна, фините или грубите животински косми от позиции № 5101 — 5105, памучните влакна от позиции № 5201 — 5203 и другите растителни влакна от позиции № 5301 — 5305. 3.Изразите „предилна маса“, „химически материали“ и „материали за производство на хартия“ се използват в списъка, за да се опишат материалите, които не са класирани в глави 50 — 63 и които могат да бъдат използвани за производството на изкуствени, синтетични или хартиени влакна или прежди. 4.Изразът „синтетични или изкуствени щапелни влакна“ се използва в списъка за обозначаване на кабели от синтетични или изкуствени нишки, щапелни влакна или отпадъци от синтетични или изкуствени щапелни влакна от позиции № 5501 — 5507. Бележка 5: 1.Когато за определен продукт в списъка е направена препратка към тази бележка, условията, посочени в колона 3, не се прилагат за отделните основни текстилни материали, използвани при производството на този продукт, които взети заедно представляват 10 % или по-малко от общото тегло на всички използвани основни текстилни материали. (Вж. също бележки 5.3 и 5.4 по-долу.) 2.Толерансът обаче, посочен в бележка 5.1, може да се прилага само при смесени продукти, които са били изработени от два или повече основни текстилни материала. Основните текстилни материали са, както следва: –eстествена коприна, –вълна, –груби животински косми, –фини животински косми, –конски косми, –памук, –хартия и материали за производство на хартия, –лен, –коноп, –юта и други текстилни ликови влакна, –сизал и други текстилни влакна от рода „Agave“,

–кокосово влакно, абака, рами и други растителни текстилни влакна, –синтетични нишки, –изкуствени нишки, –електропроводими нишки, –синтетични щапелни влакна от полипропилен, –синтетични щапелни влакна от полиестер, –синтетични щапелни влакна от полиамид, –синтетични щапелни влакна от полиакрилонитрил, –синтетични щапелни влакна от полиимид, –синтетични щапелни влакна от политетрафлуороетилен, –синтетични щапелни влакна от полифенилен сулфид, –синтетични щапелни влакна от поливинилхлорид, –други синтетични щапелни влакна, –изкуствени щапелни влакна от вискоза, –други изкуствени щапелни влакна, –прежди от полиуретан, с полиетерни гъвкави сегменти, дори обвити, –прежди от полиуретан, с полиестерни гъвкави сегменти, дори обвити, –продукти от позиция № 5605 (метални и метализирани прежди), съдържащи лента, състояща се от сърцевина от алуминиево фолио или от сърцевина от пластмасов филм, дори покрита с алуминиев прах, с ширина, непревишаваща 5 mm, слепена чрез прозрачно или цветно лепило между два слоя пластмасов филм, –други продукти от позиция № 5605. Пример:

Прежда от позиция № 5205, изработена от памучни влакна от позиция № 5203 и синтетични щапелни влакна от позиция № 5506, е смесена прежда. Поради това синтетичните щапелни влакна без произход, които не отговарят на правилата за произход (изискващи производство от химически материали или от предилна маса), могат да бъдат използвани в съотношение до 10 % от теглото на преждата. Пример: Вълнена тъкан от позиция № 5112, изработена от вълнена прежда от позиция № 5107 и синтетична прежда от щапелни влакна от позиция № 5509, е смесена тъкан. Поради това синтетичната прежда, която не отговаря на правилата за произход (изискващи производство от химически материали или от предилна маса), или вълнената прежда, която не отговаря на правилата за произход (изискващи производство от естествени влакна, които не са кардирани или пенирани или подготвени по друг начин за предене), или комбинацията от двата вида може да бъде използвана, при условие че общото ѝ тегло не надхвърля 10 % от теглото на тъканта. Пример: Тъфтинг изделие от позиция № 5802, изработено от памучна прежда от позиция № 5205 и памучна тъкан от позиция № 5210, е смесен продукт само ако памучната тъкан сама по себе си е смесена тъкан, изработена от прежди, класирани в две отделни позиции, или ако използваните памучни прежди сами по себе си са смеси. Пример: Ако съответното тъфтинг изделие е било произведено от памучна прежда от позиция № 5205 и синтетична тъкан от позиция № 5407, тогава очевидно използваните прежди са два отделни основни текстилни материала и тъфтинг изделието съответно е смесен продукт. 3.В случай на продукти, включващи „прежди от полиуретан, с полиетерни гъвкави сегменти, дори обвити“, този толеранс е 20 % по отношение на тази прежда. 4.В случай на продукти, включващи „лента, състояща се от сърцевина от алуминиево фолио или от сърцевина от пластмасов филм, дори покрита с алуминиев прах, с ширина, непревишаваща 5 mm, слепена чрез лепило между два слоя пластмасов филм“, този толеранс е 30 % по отношение на тази лента. Бележка 6: 1.По отношение на текстилните продукти, които са отбелязани в списъка с бележка под линия, препращаща към настоящата уводна бележка, текстилните гарнитури (пасмантерийни изделия) и принадлежности, които не отговарят на правилото, предвидено в колона 3 от списъка за съответните продукти, които са изработени от тях, могат да се използват, при условие че тяхното тегло не надхвърля 10 % от общото тегло на всички вложени текстилни материали. Текстилните гарнитури (пасмантерийни изделия) и принадлежности са класирани в глави 50 — 63. Подплатите и междинните подплати не се считат за гарнитури или принадлежности. 2.Нетекстилните гарнитури и принадлежности или другите използвани материали, в които се съдържа текстил, не е необходимо да отговарят на условията, предвидени в колона 3, дори ако попадат извън обхвата на бележка 3.5. 3.В съответствие с бележка 3.5 всички нетекстилни гарнитури и принадлежности или други продукти, които са без произход и които не съдържат никакъв текстил, могат въпреки това да се използват свободно, когато не могат да бъдат изработени от материалите, изброени в колона 3. Например ако правило в списъка предвижда, че за определен текстилен артикул, като блуза, трябва да се използва прежда, това не означава, че не могат да се използват метални артикули като копчета, защото те не могат да бъдат направени от текстилни материали. 4.Когато се прилага процентно правило, стойността на гарнитурите и принадлежностите трябва да бъде взета предвид при изчисляването на стойността на вложените материали без произход. Бележка 7: 1.За целите на позиции № ex 2707, 2713 — 2715, ex 2901, ex 2902 и ex 3403, под „специфични преработки“ се разбират следните операции: а)вакуумна дестилация; б)редестилация чрез процес на дълбоко фракциониране;

в)крекинг; г)риформинг; д)екстракция чрез селективни разтворители; е)преработка, включваща съвкупността от следните операции: обработка с концентрирана сярна киселина или с олеум, или със серен триоксид (серен анхидрид); неутрализация чрез алкални агенти; обезцветяване и пречистване с помощта на активна (естествена) глина, с активирана глина, с активен въглен или с боксит; ж)полимеризация; з)алкилиране; и)изомеризация. 2.За целите на позиции № 2710, 2711 и 2712 под „специфични преработки“ се разбират следните операции: а)вакуумна дестилация; б)редестилация чрез процес на дълбоко фракциониране; в)крекинг; г)риформинг; д)екстракция чрез селективни разтворители; е)преработка, включваща съвкупността от следните операции: обработка с концентрирана сярна киселина или с олеум, или със серен триоксид (серен анхидрид); неутрализация чрез алкални агенти; обезцветяване и пречистване с помощта на активна (естествена) глина, с активирана глина, с активен въглен или с боксит; ж)полимеризация; з)алкилиране; и)изомеризация; й)десулфуризация с помощта на водород, само по отношение на тежките масла, попадащи в позиция № ех 2710, водеща до намаляване най-малко с 85 % на съдържанието на сяра в обработваните продукти (метод ASTM D 1266-59 T); к)депарафинизация по начин, различен от обикновеното филтруване, само за продуктите, попадащи в позиция № 2710; л)обработка с водород, различна от десулфуризацията, само по отношение на тежките масла, попадащи в позиция № ех 2710, при която водородът участва активно в химическа реакция, осъществена при налягане, по-високо от 20 bar, и при температура, по-висока от 250 °С, с помощта на катализатор. Довършителната обработка с водород на смазочните масла от позиция № ех 2710, целяща подобряване на цвета или на стабилността (например хидроочистка или обезцветяване), обаче не се счита за специфична преработка;

м)атмосферна дестилация, само по отношение на тежките горива (fuel oils), попадащи в позиция № ех 2710, при условие че тези продукти при дестилация по метода ASTM D 86 при 300 °С дестилират по-малко от 30 обемни % (включително загубите); н)обработка чрез електрически ток с висока честота, единствено за тежките масла, различни от газьол и тежки горива (fuel oils) от позиция № ex 2710. 3.За целите на позиции № ех 2707, 2713 — 2715, ех 2901, ех 2902 и ех 3403 прости операции, като почистване, декантиране, обезсоляване, водно сепариране, филтриране, оцветяване, маркиране, получаване на определено сярно съдържание в резултат на смесване на продукти с различно сярно съдържание или всякакви комбинации от тези или подобни операции не придават статут на продукт с произход. Бележка 8 Общи разпоредби относно някои селскостопански стоки 1.Всички стоки, представляващи селскостопански стоки и попадащи в глави 6, 7, 8, 9, 10, 12 и в позиция 2401, които са отгледани или прибрани на територията на държавата бенефициер, се третират като стоки с произход от територията на посочената държава, дори ако са отгледани от семена, луковици, подложки, резници, присадки, филизи, пъпки или други живи части от растения, внесени от друга държава. 2.В случаи, при които съдържанието на захар без произход в даден продукт подлежи на ограничения, при изчислението на тези ограничения се взема предвид теглото на видовете захар от позиции 1701 (захароза) и 1702 (например фруктоза, глюкоза, лактоза, малтоза, изоглюкоза или инвертна захар), използвани при производството на крайния продукт и използвани при производството на вложените в крайния продукт продукти без произход. ПРИЛОЖЕНИЕ II СПИСЪК НА ВИДОВЕТЕ ОБРАБОТКА ИЛИ ПРЕРАБОТКА, КОИТО СЕ ИЗИСКВА ДА БЪДАТ ИЗВЪРШЕНИ ВЪРХУ МАТЕРИАЛИ БЕЗ ПРОИЗХОД, ЗА ДА МОЖЕ ПРОИЗВЕДЕНИЯТ ПРОДУКТ ДА ПРИДОБИЕ СТАТУТ НА ПРОДУКТ С ПРОИЗХОД Възможно е не всички продукти, включени в списъка, да попадат в обхвата на настоящото споразумение. Поради това е необходимо да се направи справка с останалите части от настоящото споразумение. Позиция от ХС № Описание на продукта Обработка или преработка, извършена върху материали без произход, която придава статут на продукт с произход (1) (2) --------------(3)-------------или------------(4) --------------(5)-------------или-------------(6) За износа от ЕС за Източноафриканската общност За износа от ЕС за Източноафриканската общност За износа от Източноафриканската общност за ЕС За износа от Източноафриканската общност за ЕС глава 1 Живи животни Всички използвани животни от глава 1 трябва да бъдат изцяло получени Всички използвани животни от глава 1 трябва да бъдат изцяло получени глава 2 Меса и карантии, годни за консумация Производство, при което всички меса и карантии, годни за консумация, използвани в продуктите от настоящата глава, са изцяло получени Производство, при което всички меса и карантии, годни за консумация, използвани в продуктите от настоящата глава, са изцяло получени ех глава 3 Риби и ракообразни, мекотели и други водни безгръбначни; с изключение на: Всички риби и ракообразни, мекотели и други водни безгръбначни са изцяло получени Всички риби и ракообразни, мекотели и други водни безгръбначни са изцяло получени 0304 Филета и други меса от риби (дори смлени), пресни, охладени или замразени Производство, при което всички използвани материали от глава 3 са изцяло получени Производство, при което стойността на използваните матер